ভাইদের সাথে সেইদিনগুলো এখন শুধুই স্মৃতি। ছটিতে সবাই বাড়িতে একসাথে হলে রাত জেগে সব ভাই মিলে কার্ড খেলা, বেশি রাত হয়ে গেলে সবাই মিলে হোটেলে খেতে যাওয়া। সারাদিন সবাই একজন আরেক জনের পিছে লেগে থাকা। এখন সেসব শুধু কল্পনাই। মনে হয় সেই দিনগুলো আর ফিরে পাব না। সারাদিনের সারাটা অবসর সময়টা মনে হয় শুধু এই কম্পুতেই যায়!!আমি আর আমার ছোট ভাই খুব ফ্রেন্ডলী। ওকে আমরা সব ভাই বলি আব্বার চামচ। কারন আব্বার সব সিদ্ধান্তেই তার সম্মতি। সে যাই হোক । আমার আর ওর সব একই বন্ধু  বান্ধব। ২০০১ এ, ও ঠিক মতই বিড়ি টানে, আমি তখনও টানতে অভ্যস্ত হইনি (এখনও অবশ্য না, মাঝে মাঝে অবশ্য টানি)।একদিন বন্ধুদের মাঝে হঠাৎ করেই কথায় কথায় শুরু হল বাপের সাথে কে একই বিড়ি শেয়ার করে টানতে পারে। আমার ছোট ভাই বলে, ওর নাকি জীবনে খুব ইচ্ছা বাপের সাথে একই বিড়ি টানার। অনেক কথার মাঝে শেষ হয় সে আলোচনা।আমার ছোট ভাই প্রায়ই বাপের সিগারেট চুরি করে নিত। আব্বা অবশ্য কখনও টের পেত না। শুধু আমার ছোট ভাই না, অন্য ভাইকেও মাঝে মাঝে চুরি করতে দেখছি। মাঝে মাঝে আমার কাছে আমার ছোট ভাই পরামর্শ চাইত কিভাবে বাপের টানা বিড়ি টানা  যায়। ভাবতে ভাবতে হঠাৎ একদিন সুযোগ হয়ে গেল।কোন একদিন সকালে আব্বা বাহির থেকে এসে পান্জাবি খুলে গোসল করবে হাতে সিগারেট। আমার ছোট ভাইকে বলল -- এই সিগারেটা একটু ধর তো !ওকে সিগারেট টা ধরতে দিয়ে আব্বা পান্জাবি খুলতে লাগল -- এই ফাঁকে ওর কয়েকবার টান দেওয়া হয়ে গেছে।আমি পাশে দাড়িয়ে দাড়িয়ে দেখছি আর হাসছি।বন্ধুদের মাঝে পরে সে হিরো হয়ে গেল -- বলে আমি বাপের সাথে বিড়ি খাওয়া লোক!!